Apstiprināti ar

2022. gada 21.jūnija

rīkojumu Nr. D-1.14/2009-2022

**NESTRĀDĀJOŠU VILCES LĪDZEKĻU UN SPECIĀLĀ RITOŠĀ SASTĀVA**

**PĀRSŪTĪŠANAS NOTEIKUMI**

*(ar grozījumiem, kas apstiprināti ar 2023.gada 19.decembra rīkojumu Nr. D-1.14/93-2023 un*

*ar 2024.gada 21.marta rīkojumu Nr. D-1.14/32-2024)*

1. **Lietotie termini un saīsinājumi**
	1. LDz – VAS “Latvijas dzelzceļš”;
	2. MVRS – motorvagonu ritošais sastāvs;
	3. ritošais sastāvs – lokomotīves, MVRS, dzelzceļa celtņi un cits speciālais ritošais sastāvs;
	4. ritošā sastāva valdītājs – ritošā sastāva īpašnieks/valdītājs vai turētājs, kuram ritošais sastāvs nodots uz nomas, patapinājuma vai cita līguma pamata.
2. **Vispārīgie noteikumi**
	1. Nestrādājošu vilces līdzekļu un speciālā ritošā sastāva pārsūtīšanas noteikumi (turpmāk – Noteikumi) ir izstrādāti, pamatojoties uz Dzelzceļa likuma 5.pantu un Ministru kabineta 28..11.2023. noteikumu Nr.680 “Dzelzceļa ekspluatācijas noteikumi” 5.punktu. *(ar grozījumiem, kas apstiprināti ar 19.12.2023. rīkojumu Nr.D-1.14/93-2023)*
	2. Noteikumi nosaka nestrādājošā ritošā sastāva pārsūtīšanas kārtību vilciena sastāvā pa LDz pārvaldībā esošās publiskās lietošanas dzelzceļa infrastruktūras sliežu ceļiem. Noteikumi neregulē nestrādājošā palīdzības un ugunsdzēsības ritošā sastāva pārsūtīšanu palīdzības un ugunsdzēsības vilciena sastāvā.
	3. Noteikumu spēkā esošā redakcija un Noteikumu grozījumi tiek publicēti LDz tīmekļa vietnē www.ldz.lv un ir pieejami sadaļā “Infrastruktūra - Publiskās lietošanas dzelzceļa infrastruktūras pārvaldītāja normatīvie dokumenti.”
	4. Noteikumi ir saistoši ritošā sastāva valdītājiem, pārvadātājiem, kas veic ritošā sastāva pārvadāšanu, un LDz darbiniekiem atbilstoši viņu kompetencē esošiem jautājumiem.
	5. Pārsūtamajam ritošam sastāvam jāatbilst ritošā sastāva gabarīta prasībām. Visām noņemtajām daļām un citiem priekšmetiem, kuri tiek transportēti uz pārsūtamā ritošā sastāva, jābūt pareizi izvietotiem un droši nostiprinātiem, lai izslēgtu to iziešanu aiz ritošā sastāva gabarīta vai nokrišanu uz ceļa. Pārsūtamā ritošā sastāva bremžu iekārtām, automātisko sakabju ierīcēm, riteņpāriem, ugunsdrošības iekārtām jāatbilst prasībām, kas ir noteiktas ritošam sastāvam spēkā esošajos normatīvajos dokumentos.
	6. Aizliegts pārsūtīt ritošo sastāvu ar riteņpāriem, kuru bandāžu (viengabalvelmējuma riteņu loku) biezums, uzmalas biezums, nodilums vai citu tā gaitas daļu detaļu izmēri ceļā var pārsniegt pieļaujamos galējos lielumus.
	7. Sagatavojot ritošo sastāvu pārsūtīšanai, jāievēro izgatavotāja rūpnīcas pārsūtīšanas noteikumi.
	8. Pārsūtamā ritošā sastāva iekļaušana vilciena sastāvā:
	9. dīzeļlokomotīves pārsūta kravas vilciena sastāvā vai ar atsevišķu lokomotīvi grupā ne vairāk par 4 sekcijām aiz vedošās lokomotīves, vienlaikus vilcienā var būt ne vairāk par 6 sekcijām;
	10. MVRS un to atsevišķus vagonus pārsūta kravas vilciena astē vai ar atsevišķu lokomotīvi;
	11. speciālo ritošo sastāvu un dzelzceļa celtņus pārsūta kravas vilciena astē vai ar atsevišķu lokomotīvi.
	12. Vilciena, kura sastāvā iekļauts pārsūtamais ritošais sastāvs, kustības ātrums nedrīkst pārsniegt pārsūtīšanas aktā norādīto ātrumu, kas arī tiek norādīts vedošās lokomotīves mašīnistam izsniegtajā brīdinājumā.
	13. Uzstādot pārsūtamajam ritošajam sastāvam apsildes krāsniņu un plauktu atpūtai, jāievēro tehniskās dokumentācijas prasības un ugunsdrošības noteikumi.
	14. Nestrādājošo ritošo sastāvu pārsūta kā kravu uz savām asīm.
3. **Ritošā sastāva pārsūtīšanas kārtība**
	1. Ritošā sastāva pārsūtīšanai sagatavošanas kārtību izstrādā un sagatavošanu pārsūtīšanai nodrošina ritošā sastāva valdītājs. Valdītājs var pilnvarot remonta uzņēmumu veikt sagatavošanu pārsūtīšanai. Ritošā sastāva valdītājs nodrošina ritošā sastāva pavadoni/pavadoņus. Pavadonim jābūt Dzelzceļa speciālista apliecībai un zināšanām par pārsūtamā ritošā sastāva konstrukciju un tā pārsūtīšanas īpatnībām, automātisko bremžu gaisdalītāju režīmu ieslēgšanas un bremžu darbības pārbaudes kārtību. Par pārsūtāmā ritošā sastāva atbilstību tehniskajām normām atbild tas, kas veica ritošā sastāva sagatavošanu pārsūtīšanai (turpmāk - Sagatavotājs).
	2. Pirms pārsūtīšanas tiek veikta pārsūtīšanai sagatavota ritošā sastāva apskate, ievērojot VAS “Latvijas dzelzceļš” Ritekļa izmēģinājuma brauciena un pārsūtamā ritekļa apskates pakalpojumu sniegšanas noteikumu” (apstiprināti ar Valdes 19.12.2023. lēmumu Nr.VL-1.6/405-2023) vai dokumenta, kas to aizstāj, prasības *(ar grozījumiem, kas apstiprināti ar 21.03.2024. rīkojumu Nr.D-1.14/32-2024)*. Apskati veic:
		1. apskatot ritošo sastāvu (izņemot 3.2.2. punktā minēto), ieskaitot ārvalstu ritošo sastāvu, kurš iepriekš nebija ekspluatēts uz LDz publiskās lietošanas dzelzceļa infrastruktūras sliežu ceļiem, bet kuru pēc remonta pārsūta atpakaļ valdītājam – LDz dzelzceļa inspektors, Sagatavotāja pārstāvis, ritošā sastāva valdītāja pārstāvis un pavadonis;
		2. apskatot tvaika lokomotīves, ritošo sastāvu muzejiem vai nestandarta ritošo sastāvu, kurš iepriekš nebija ekspluatēts uz LDz publiskās lietošanas dzelzceļa infrastruktūras sliežu ceļiem – LDz Vilcienu kustības pārvaldes Ritošā sastāva daļas pārstāvis, LDz Tehniskās inspekcijas pārstāvis, LDz dzelzceļa inspektors, Sagatavotāja pārstāvis, ritošā sastāva valdītāja pārstāvis un pavadonis *(ar grozījumiem, kas apstiprināti ar 21.03.2024. rīkojumu Nr.D-1.14/32-2024).*
	3. Lai organizētu pārsūtamā ritošā sastāva apskati, ritošā sastāva valdītāja vai Sagatavotāja pilnvarota persona iesniedz pieteikumu LDz. LDz nosaka laiku, kad tiek veikta pārsūtamā ritošā sastāva apskate.
	4. Ritošo sastāvu ārpus Latvijas robežām pārsūta atbilstoši Noteikumiem par lokomotīvju un motorvagonu ritošā sastāva pārsūtīšanu, izmantojot Sadraudzības dalībvalstu dzelzceļa administrāciju infrastruktūru (apstiprināti ar Sadraudzības dalībvalstu dzelzceļa transporta padomes 2016.gada 26 – 27. oktobra protokolu Nr.65, oriģinālais nosaukums – «Правила пересылки локомотивов и моторвагонного подвижного состава на инфраструктуре железнодорожных администраций государств-участников Содружества»), vai dokumenta, kas to aizstāj, prasībām.
	5. Pēc ritošā sastāva apskates tiek noformēts pārsūtīšanas akts: LU-25 formas akts (akta forma ir **Noteikumu pielikumā**) vai TУ-25 formas akts (ja ritošo sastāvu pārsūta ārpus Latvijas robežām). Aktā norāda atļauto vilciena kustības ātrumu.
	6. LU-25 formas vai TУ-25 formas aktu noformē 4 (četros) eksemplāros, kurus paraksta visi apskates dalībnieki. Pirmais akta eksemplārs paliek Sagatavotājam, otro nodod pavadonim, trešo pievieno pārsūtīšanas (pārvadājuma) dokumentam, ceturtais paliek LDz. Pārsūtīšanas akta derīguma termiņš ir 30 kalendārās dienas kopš tā parakstīšanas brīža.
	7. Pārsūtamā ritošā sastāva apskati un apkopi ceļā veic tā pavadonis (pavadoņi). Pavadonis seko ritošā sastāva nokomplektēšanas stāvoklim, atbild par tā apkalpošanu un par Noteikumos noteikto darbu izpildi. Ja pavadoņa (pavadoņu) spēkiem nav iespējams novērst ceļā radušos bojājumus, tālākās transportēšanas jautājumu risināšanai jāiesaista Sagatavotāja darbiniekus.
	8. Dzelzceļa satiksmes negadījuma rezultātā bojāto ritošā sastāvu, kura tehniskais stāvoklis vairs neatbilst tehniskajiem noteikumiem un apdraud kustības drošību, pārsūta uz remonta vietu bez pārsūtīšanas akta noformēšanas. Bojāta ritošā sastāva apskati un pārsūtīšanas nosacījumu nosaka personas, kas ir norādītas Noteikumu 3.2.1.punktā. Bojātā vilces līdzekļa pārsūtīšanas nosacījumi tiek fiksēti borta žurnālā un apliecināti ar Noteikumu 3.2.1.punktā minēto personu parakstiem. Par pārsūtīšanas nosacījumiem pārsūtamā vilces līdzekļa vadītājs informē vadošā vilces līdzekļa vadītāju (mašīnistu).
4. **Lokomotīvju, kuru valdītājam ir vienotais drošības sertifikāts, pārsūtīšanas uz dislokācijas vai apgrozības punktu īpatnības**
	1. Lokomotīvi atļauts pārsūtīt:
		1. ar iedarbināto dīzeļdzinēju, apkalpojot katru pārsūtamo dīzeļlokomotīvi ar
		lokomotīves brigādi vai vienu lokomotīves brigādes darbinieku;
		2. ar neiedarbināto dīzeļdzinēju, bez lokomotīves brigādes.
	2. Pārsūtot ekspluatācijas parkā esošo lokomotīvi uz dislokācijas vai apgrozības punktu, pārsūtīšanas aktu nenoformē.
	3. Lokomotīvi, kurai nokavēts tehnisko apkopju TA-2, TA-2/1 termiņš, atļauts pārsūtīt līdz remonta vietai, nenoformējot pārsūtīšanas aktu.
	4. Pārsūtot lokomotīvi, kurai nokavēti TA-3, TA-2/2, TA-2/3, TA-3/1, TA-3/2 tehniskās apkopes vai remontu termiņi, no apgrozības punktiem līdz remonta vietai, jāievēro Noteikumu 3. punkta prasības.
5. **Ekspluatācijā esošā bojātā ritošā sastāva, kura valdītājam ir vienotais drošības sertifikāts, pārsūtīšanas uz remonta uzņēmumu īpatnības**
	1. Lai no apgrozības punkta, dislokācijas vietas vai dzelzceļa stacijas uz
	remonta uzņēmumu nosūtītu bojātu lokomotīvi, kuras bojājums neapdraud kustības
	drošību, jārīkojas saskaņā ar Noteikumu 4.punkta prasībām. Ja bojājuma dēļ ir noteikti ierobežojumi, bojātās lokomotīves tehniskā stāvokļa žurnālā norāda pārsūtīšanas nosacījumus, par kuriem pārsūtamās lokomotīves vadītājs informē vadoša vilces līdzekļa vadītāju (mašīnistu).
	2. Bojātu MVRS, ja bojājums neapdraud kustības drošību, atļauts pārsūtīt no apgrozības punkta, dislokācijas vietas vai dzelzceļa stacijas uz remonta uzņēmumu, nenoformējot pārsūtīšanas aktu. Ja bojājuma dēļ ir noteikti ierobežojumi, bojātās MVRS tehniskā stāvokļa žurnālā norāda pārsūtīšanas nosacījumus, par kuriem pārsūtamā MVRS vadītājs informē vadoša vilces līdzekļa vadītāju (mašīnistu).
	3. Lai ritošā sastāva, kuram konstatēts bojājums, kas apdraud kustības drošību, nosūtītu no apgrozības punkta vai dislokācijas vietas, jārīkojas atbilstoši Noteikumu 3.punkta prasībām.
	4. Lai nosūtītu ritošo sastāvu, kuram starpstacijā vai dzelzceļa posmā konstatēts bojājums, kas apdraud kustības drošību, līdz nākamai vai tuvākai stacijai, vai līdz tuvākam remonta uzņēmumam, kurā ir iespējams veikt remontu, vilces līdzekļa vadītājs (mašīnists) veic bojātā ritošā sastāva apskati, nosaka bojājuma raksturu un iespēju patstāvīgi izvest bojāto ritošo sastāvu līdz nākamai vai tuvākai stacijai ar ātrumu, kas neapdraud kustības drošību, un par to paziņo vilcienu dispečeram.

Ja vilces līdzekļa vadītājs (mašīnists) konstatē, ka nevar patstāvīgi izvest bojāto ritošo sastāvu, tā apskati posmā un sagatavošanu pārsūtīšanai veic remonta uzņēmuma speciālisti, kurus nodrošina bojātā ritošā sastāva valdītājs.

Apskates vietā remonta uzņēmuma speciālistiem jāierodas ar instrumentiem un palīgierīcēm, kas nepieciešamas ekipāžas daļas mērījumiem un bojātā ritošā sastāva sagatavošanas pārsūtīšanai.

Remonta uzņēmuma speciālists pēc bojātā ritošā sastāva apskates, mērījumu un sagatavošanas darbu veikšanas nosaka turpmāko kustības kārtību un ātrumu par ko veic ierakstu bojātā ritošā sastāva tehniskā stāvokļa žurnālā.

Pēc bojātā ritošā sastāva sagatavošanas pārsūtīšanai, vilces līdzekļa vadītājs (mašīnists) paziņo vilcienu dispečeram par gatavību pārsūtīt bojāto ritošo sastāvu un informē par pārsūtīšanas nosacījumiem.

1. **Speciālā ritošā sastāva un dzelzceļa celtņu pārsūtīšanas īpatnības**
	1. Ja speciālā ritošā sastāva vai dzelzceļa celtņa valdītājam ir vienotais drošības sertifikāts vai drošības apliecība ar tiesībām veikt manevru darbus un vilcienu satiksmi, kas nav dzelzceļa pārvadājumi, tad, pārsūtot to uz darba vietu un no darba vietas sava vilcienā, var nenoformēt pārsūtīšanas aktu. Ja pārsūtamam ritošam sastāvam ir kustības ātruma ierobežojumi, tos norāda pārvadājumu dokumentos, kurus iesniedz nosūtīšanas stacijai brīdinājuma izsniegšanai.
	2. Citos gadījumos (ja speciālais ritošais sastāvs vai dzelzceļa celtnis ir  bojāts vai tam ir nokavēti tehnisko apkopju vai remontu termiņi, vai valdītājam nav vienotā drošības sertifikāta vai 6.1. punktā minētās drošības apliecības, vai valdītājs, neatkarīgi no vienotā drošības sertifikāta esamības, pārsūta to citā pārvadātāja (manevru darbu veicēja) vilcienā), jārīkojas atbilstoši Noteikumu 3.punkta prasībām.
2. **Tvaika lokomotīvju pārsūtīšanas īpatnības**
	1. Tvaika lokomotīves ar tenderiem pārsūta ne vairāk par 5 vienībām ar atsevišķu lokomotīvi.
	2. Pirms tvaika lokomotīves pārsūtīšanas jāizpilda sekojoši darbi:
		1. jānoņem vedošās sajūga dīsteles;
		2. tvaika lokomotīvju krustgalvji jānostāda un jānostiprina vienā no
		galējiem stāvokļiem, kuros tiek nodrošināta brīva riteņpāru griešanās, bet noņemtajās vedošajās dīsteles jāiekrauj tenderī un droši jānostiprina;
		3. tvaika lokomotīves ar centralizēto bukšu eļļošanas sistēmu pirms pārsūtīšanas jāaprīko ar speciālu pievadi, lai tiktu nodrošināta eļļas spiednes darbība kustības laikā.
	3. Pārsūtot tvaika lokomotīvi, nosaka tā maksimālo ātrumu, nepārsniedzot:
		1. 60km/h – pasažieru lokomotīvēm;
		2. 50km/h – kravas lokomotīvēm ar sajūgto riteņu diametru lielāku par 1250 mm;
		3. 40 km/h – kravas lokomotīvēm ar sajūgto riteņu diametru 1250 mm un mazāku.

Tehniskās vadības direktora p.i. Ē. Šmuksts

Nestrādājošu vilces līdzekļu un speciālā

ritošā sastāva pārsūtīšanas noteikumu

**pielikums**

*Forma LU-25*

**A K T S**

**par nestrādājoša ritošā sastāva tehniskā stāvokļa pārbaudi pārsūtīšanai**

20\_\_\_ gada \_\_\_\_\_. \_\_\_\_\_\_\_\_\_\_\_\_\_ mēs, zemāk parakstījušies sastādījām šo aktu par to, ka, veicot pārsūtīšanai

nestrādes stāvoklī sagatavotā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piederošā

 (*uzņēmuma nosaukums)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sērija \_\_\_\_\_\_\_\_\_\_\_\_\_\_, Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ritošā sastāva nosaukums)*

tehniskā stāvokļa pārbaudi, konstatējām:

a) vismazākais uzmalas biezums ir mm \_\_\_\_\_\_\_\_\_\_\_\_\_\_\_\_\_\_ sekcijas (vagona)

 riteņpārim  pusē;

 *(kārtas numurs)*  *(labajā/ kreisajā)*

b) vislielākais riteņa riepas (loka) nodilums ir \_\_\_\_\_\_\_\_\_\_\_\_\_\_\_\_\_\_\_\_\_\_ mm \_\_\_\_\_\_\_\_\_\_\_\_\_\_\_ sekcijas (vagona)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_riteņpārim pusē;

 *(kārtas numurs)* *(labajā/ kreisajā)*

c) uz riteņpāru uzmalām asšķautņainais uzvelvējums \_\_\_\_\_\_\_\_\_;

 *(ir/ nav)*

d) ekipāžas gaitas daļas detaļu un virzošo mehānismu eļļošanas sistēmas pārbaudītas, berzes mezglu eļļošana ir

nodrošināta ;

  *(jā/ nē)*

e) bremžu sistēma, t.sk. rokas bremze (-es) pārbaudīta, ir **tehniska kārtībā** \_\_\_\_\_\_\_\_\_;

 *(jā/ nē)*

f)  detaļu un mezglu aizsargierīces uzstādītas \_\_\_\_\_\_\_\_;

 *( jā/ nē)*

g) tvaika lokomotīves skrejriteņu un atbalstriteņu kontrolizmēri atbilst remonta noteikumos noteiktajiem lielumiem

 **;**

 *(skrejriteņiem)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*;

 *(atbalstriteņiem)*

1. papildus aprīkojums pavadoņa darba vietas nodrošināšanai uzstādīts atbilstoši izgatavotājrūpnīcas rasējumam, brīva piekļūšana kombinētajam divjūga vilces krānam **ir nodrošināta**\_\_\_\_\_\_\_\_\_\_;

 *(jā/ nē)*

1. visas izgatavotājrūpnīcas tehniskās prasības dotās sērijas lokomotīves, motorvagonu ritošajā sastāva (sekcijas, atsevišķa vagona), dzelzceļa pārsūtīšanai **ir izpildītas pilna apjomā** \_\_\_\_\_\_\_\_\_\_\_;

 *(jā/ nē)*

1. Dzelzceļa celtnis vai cits speciālais ritošais sastāvs \_\_\_\_\_\_\_\_\_ aprīkots ar kravas celšanas un

 *(ir/ nav*)

pārvietošanas iekārtam**, tās nostiprinātas transporta stāvoklī \_\_\_\_\_\_\_\_\_.**

  *(jā/ nē)*

Komisijas atzinums:

1. Ritošais sastāvs sagatavots pārsūtīšanai nestrādes stāvoklī

 *(ir/ nav)*

no stacijas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ līdz stacijai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atbilstoši

 *(stacijas nosaukums) (stacijas nosaukums)*

dzelzceļu tehniskās ekspluatācijas noteikumu un nestrādājošu vilces līdzekļu un speciālā ritošā sastāva pārsūtīšanas noteikumiem. Maksimālais pārsūtīšanas ātrums ir km/h.

1. Pavadonim šī akta kopija ir izsniegta*;*

1. Pavadonis (pavadoņi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds)*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 (vārds, uzvārds)

ir instruēts (instruēti) par nestrādājošu vilces līdzekļu un speciālā ritošā sastāva pārsūtīšanas noteikumiem, kā arī par citiem reglamentējošiem dzelzceļa darbinieku drošības un satiksmes drošības nodrošināšanas normatīvajiem dokumentiem;

4. Ritošā sastāva pārsūtīšanas īpaši nosacījumi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VAS „Latvijas dzelzceļš” pārstāvji ( )

 ( )

 ( )

Sagatavotāja pārstāvis ( )

 Valdītāja pārstāvis ( )

 Pavadonis ( )